CELEX: 62012CN0003
Language: bg
Date: 2012-01-02 00:00:00
Title: Дело C-3/12: Преюдициално запитване, отправено от Conseil d'État (Франция) на 2 януари 2012 г. — Syndicat OP 84/Office national interprofessionnel des fruits, des légumes, des vins et d l'horticulture (VINIFLHOR) правоприемник на ONIFLHOR

24.3.2012   
            
            
               BG
            
            
               Официален вестник на Европейския съюз
            
            
               C 89/12
            
         Преюдициално запитване, отправено от Conseil d'État (Франция) на 2 януари 2012 г. — Syndicat OP 84/Office national interprofessionnel des fruits, des légumes, des vins et d l'horticulture (VINIFLHOR) правоприемник на ONIFLHOR
   (Дело C-3/12)
   2012/C 89/19
   Език на производството: френски
   
      Запитваща юрисдикция
   
   Conseil d'État
   
      Страни в главното производство
   
   
      Жалбоподател: Syndicat OP 84
   
      Ответник: Office national interprofessionnel des fruits, des légumes, des vins et d l'horticulture (VINIFLHOR), правоприемник на ONIFLHOR
   
      Преюдициални въпроси
   
   
               1.
            
            
               „Контролният период“, който се разпростира между 1 юли и 30 юни на следващата година, и е посочен в член 2, параграф 4 от Регламент № 4045/89 на Съвета от 21 декември 1989 г. относно проверките от страна на държавите членки на транзакции, съставляващи част от системата за финансиране на ФЕОГА, секция „Гарантиране“ (1) представлява ли период, в който натоварената с контрола администрация трябва да уведоми организацията на производители за предвидената проверка, да предприеме и осъществи всички действия във връзка с проверката на място и по документи, и да съобщи резултатите от проверката, или това е период, в който трябва да се осъществят само някои от тези процедурни действия?
            
         
               2.
            
            
               В хипотезата, при която поведението или пропуските на организацията на производители правят невъзможно ефективното осъществяване на предприета в рамките на контролен период проверка, администрацията може ли, въпреки липсата на изрични разпоредби в този смисъл в посочения регламент, да продължи действията по проверката в рамките на следващия контролен период, без това да води до опорочаване на процедурата, на каквото проверяваното лице би могло да се позове, използвайки резултатите от проверката, за да оспори решението?
            
         
               3.
            
            
               При отрицателен отговор на предходния въпрос, в случай, че поведението или пропуските на организацията на производители правят невъзможно ефективното осъществяване на проверка, може ли администрацията да изисква изплащане на получените помощи, при това когато подобна мярка е една от възможните санкции, предвидени съгласно разпоредбите на член 6 от регламента?
            
         
      (1)  Регламент (ЕИО) № 4045/89 на Съвета от 21 декември 1989 година относно проверките от страна на държавите членки на транзакции, съставляващи част от системата за финансиране на Европейския фонд за ориентиране и гарантиране на земеделието, секция „Гарантиране“, и за отмяна на Директива 77/435/ЕИО (ОВ L 388, стр. 18; Специално издание на български език, 2007 г., глава 3, том 7, стр. 196).